钦定古今图书集成/明伦汇编/氏族典/第590卷 > 《廖用贤尚友录》 > 欧阳回
## 钦定古今图书集成/明伦汇编/氏族典/第590卷 > 《廖用贤尚友录》 > 欧阳回

按《宋史西蜀世家》，欧阳回，益州华阳人。父玨，通泉令。
迥少事王衍，为中书舍人。后唐同光中，蜀平，随衍至
洛阳，补秦州从事。孟知祥镇成都，回复来入蜀，孟知
祥僣号以为中书舍人。广政十二年拜翰林学士，迁
礼部侍郎，转吏部侍郎，加承旨。二十四年拜门下侍
郎，兼户部尚书、平章事，监修国史。尝拟白居易《讽谏
诗》五十篇以献，昶手诏嘉美，赉以银器锦彩。从昶归
朝，为右散骑常侍，俄充翰林学士，就转左散骑常侍。
岭南平，遣回祭南海，回称病不出。太祖怒，罢其职，以
本官分司西京。开宝四年，卒，年七十六，赠工部尚书。
迥坦率无检操，雅善长笛，好为歌诗，多而不工。在蜀
日，卿相以奢靡相尚，回犹能守俭素，“此其可称也。”